Un muzeu de tancuri a ajutat o companie din domeniul apărării să producă șenile pentru blindatele ucrainene
The Tank Museum, din Marea Britanie, a ajutat compania Cook Defence Systems să construiască șenile de schimb pentru mai multe modele de vehicule blindate ucrainene, transmite BBC News.
Cele două organizații au folosit o tehnică numită inginerie inversă pentru a afla cum au fost construite, de către sovietici, șenile pentru transportoarele de trupe amfibii MT-LB și BMP, dar și pentru tancul T-72.
Potrivit Asociației Generale a Inginerilor din România, "metoda ingineriei inverse reprezintă procesul de descoperire a principiilor tehnologice ale unui obiect, aparat sau sistem prin analiza structurii acestuia, a funcției sau a metodei de operare".
"Colecțiile de la The Tank Museum sunt folosite pentru multe scopuri. Când putem ajuta industria și pe aliații noștri, bineînțeles că facem asta. Suntem foarte bucuroși să auzim că șenilele reproduse ajung acum în Ucraina", a declarat David Willey, curatorul muzeului.
Cook Defence Systems produce șenile pentru vehicule militare încă din anul 1941, inclusiv pentru tancul principal de luptă britanic Challenger 2.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank